Byrådet i Hjørring har mandag aften sagt god for et omstridt havdambrug i Hirtshals. Det oplyser Nordjyske.dk. Dambruget - eller fiskefarmen - skal ligge ved Forskerparken og Nordsømuseet og producere 3000 tons ørreder om året. Projektet er blevet stærkt kritiseret af Danmarks Naturfredningsforening, som frygter for udledningen af nitrat og fosfor. Men den frygt deles ikke af et stort flertal i Hjørring byråd, som støtter sig til en rapport om, at udledningen fra fiskefarmen ikke vil blive et miljømæssigt problem.
Hjørring byråd godkender projekt i Hirtshals, som Danmarks Naturfredningsforening har protesteret kraftigt imod